text: алтынасар көне қала орны. қызылорда облысы қармақшы ауданы қуаңдария өзенінің ескі арнасының бойында орналасқан. ежелгі аты белгісіз. алтынасар қала жұрты б.з. i-iv ғасырларында өмір сүрген, көлемі 17 га жерді алып жатқан, төрт бас ғимараттары бар өте ірі қала. қала бірнеше қабаттардан тұратын күрделі құрылыстардан салынған. алғаш 1948 ж. хорезм экспедициясы (жетекшісі сергей толстов) зерттеген. жота басында екі төбенің сұлбасы айқын байқалады. біріншісі «үлкен үй» аталады, аумағы 150х150 м, биіктігі 12–15 м. мұнда негізінен тұрғын үйлер болған. екінші төбе «кіші үй». жүргізілген қазба жұмыстары қаланың төменгі қабаты 1–8-ғасырларда салынғанын анықтады. жоғары қабаты 6–8-ғасырларға жатады. жоғары қабаттағы тұрғын үйлер орындары қазылды. бөлмелерде суфалар мен еден үстіне орнатылған ошақтар сақталған. олардың бөренелермен, қамыстармен жабылған төбесі жайпақ болғандығы анықталды. қала халқы мал, егін шаруашылығымен айналысқан. сырдың төмен ағысындағы жетіасар мәдениетінің басқа қоныстары секілді, алтынасардың да ежелгі тұрғындары жау шапқыншылығынан қаланы тастап кеткен. сурет:altynasar topography.jpg